Temeljem članka 5. stavka 1. Uredbe o postupku davanja koncesijskog odobrenja na pomorskom dobru („Narodne novine“ broj 36/04, 63/08, 133/13 i 63/14) i članka 44. stavka 3. Statuta Općine Omišalj („Službene novine Primorsko-goranske županije“ broj 5/21) Općinska načelnica Općine Omišalj dana 30.11.2022. godine donosi

**PLAN**

**UPRAVLJANJA POMORSKIM DOBROM**

**NA PODRUČJU OPĆINE OMIŠALJ U 2023. GODINI**

Članak 1.

Ovim Planom utvrđeno je redovno upravljanje pomorskim dobrom na području Općine Omišalj u 2023. godini, sredstva za redovno upravljanje pomorskim dobrom, popis djelatnosti iz Jedinstvenog popisa djelatnosti na pomorskom dobru („Narodne novine“ broj 36/04, 63/08, 133/13 i 63/14) koje se mogu obavljati na području Općine Omišalj, uvjeti te mikrolokacije za obavljanje tih djelatnosti u 2023. godini.

Članak 2.

U 2023. godini planiraju se aktivnosti zbog važnosti očuvanja i zaštite, te u istom smislu načina korištenja pomorskog dobra, te određuju potrebna sredstva i izvori istih, kako slijedi:

|  |  |
| --- | --- |
| **AKTIVNOSTI** | Planirana sredstva |
| REDOVNO ODRŽAVANJE |  |
| 1. **Usluge tekućeg i investicijskog održavanja** |  |
| * 1. Dohranjivanje i ravnanje plaža | 103.599,38 kn  13.750,00 EUR |
| * 1. Održavanje tuševa (popravci, čišćenje, montaža, demontaža), stepenica za u more, kabina za presvlačenje i plažnih ograda | 55.378,58 kn  7.350,00 EUR |
| * 1. Uklanjanje naprava za privez iz akvatorija općine Omišalj | 47.090,63 kn  6.250,00 EUR |
| * 1. Uređenje plaža – građevinski radovi na obnovi  i  sanaciji  većih  površina  na pomorskom dobru oštećenih uslijed dotrajalosti ili vremenskih nepogoda | 510.462,38 kn  67.750,00 EUR |
| 1. **Uređaji, strojevi i oprema za ostale namjene** |  |
| * 1. Uređenje plaža – oprema (ugradnja novih ograda, rukohvata, plažnih ograda i stepenica za ulaz u more na raznim lokacijama) | 62.913,08 kn  8.350,00 EUR |
| 1. **Dodatna ulaganja na postrojenjima i opremi** |  |
| * 1. Uvođenje sustava fiskalizacije javnih sanitarnih čvorova i tuševa na plažama | 226.035,00 kn  30.000,00 EUR |
| 1. **Komunalne usluge** |  |
| * 1. Čišćenje plaža u naseljima, izvan naselja i pražnjenje košarica uz plaže | 523.647,75 kn  69.500,00 EUR |
| * 1. Čišćenje javnih WC-a u sezoni | 196.650,45 kn  26.100,00 EUR |
| * 1. Podvodno čišćenje rampi i stepenica za prilaz moru | 73.084,65 kn  9.700,00 EUR |
| PROGRAM GRADNJE KOMUNALNE INFRASTRUKTURE NA POMORSKOM DOBRU |  |
| **1. Uređenje obalne šetnice – „Pod Crikvun-Rosulje“ (Njivice)** | 753.450,00 kn  100.000,00 EUR |
|  |  |
|  |  |
| **UKUPNO** | **2.552.311,90 kn/**  **338.750,00 EUR** |

|  |  |
| --- | --- |
| **IZVORI SREDSTAVA** | Planirana sredstva |
| 1. Naknada za koncesijska odobrenja | 188.362,50 kn  25.000,00 EUR |
| 2. Naknada za uporabu pomorskog dobra | 1.610.499,38 kn  213.750,00 EUR |
| 3. Ostali izvori (donacije i sredstva koja se osiguravaju u proračunu)  Općine Omišalj) | 753.450,00 kn  100.000,00 EUR |
| **UKUPNO** | **2.552.311,88 kn/**  **338.750,00 EUR** |

\*za iskazivanje iznosa je korišten fiksni tečaj konverzije 1 euro= 7,53450 kn.

Članak 3.

Općinsko vijeće Općine Omišalj imenovalo je Vijeće za dodjelu koncesijskih odobrenja (u daljnjem tekstu: Vijeće), koje u skladu s Uredbom o postupku davanja koncesijskog odobrenja na pomorskom dobru („Narodne novine“ broj 36/04, 63/08, 133/13 i 63/14) i odredbama ovog Plana rješava zahtjeve za davanje koncesijskih odobrenja.

U slučaju ako se do sazivanja sjednice Vijeća za obavljanje iste djelatnosti na istoj mikrolokaciji zaprimi više zahtjeva, prednost u razmatranju ima uredan i potpuni zahtjev koji je ranije zaprimljen, osim za mikrolokacije na morskoj obali na kojima postoji pravo vlasništva ili drugo stvarno pravo, a postupak izvlaštenja nije okončan. Za te mikrolokacije Vijeće može izdati odobrenje jedino nosiocu prava vlasništva ili drugog stvarnog prava.

Ukoliko je Zahtjev dostavljen u elektroničkom obliku mora sadržavati kvalificirani elektronički potpis te će se kao takav smatrati vlastoručno potpisanim. Ako je zahtjev predan elektroničkim putem, a ne sadrži kvalificirani elektronički potpis, takav će se zahtjev smatrati nepotpisanim te će Vijeće takav zahtjev odbaciti sukladno članku 73. stavak 2. Zakona o općem upravnom postupku („Narodne novine“ broj 47/09 i 110/21).

Na plaži na kojoj je utvrđeno više mikrolokacija za obavljanje iste djelatnosti, jednom podnositelju zahtjeva, koncesijsko odobrenje se može dati samo za jednu mikrolokaciju.

Koncesijska odobrenja izdaju se, u pravilu, na vremenski rok od jedne kalendarske (nedjeljive) godine. Iznimno, ako se odobrenje izdaje na vremenski rok dulji od jedne kalendarske godine, Vijeće je dužno prethodno ishoditi posebnu potvrdu nadležnog tijela u županiji, kojom se potvrđuje da za vrijeme na koje se daje odobrenje neće biti pokrenut postupak koncesioniranja.

Naknade za koncesijska odobrenja utvrđuju se u iznosima predviđenima za turistički razred „A“.

Članak 4.

Djelatnosti koje se mogu obavljati na pomorskom dobru na području Općine Omišalj te mikrolokacije za obavljanje tih djelatnosti utvrđuju se kako slijedi:

**DJELATNOSTI IZ JEDINSTVENOG POPISA DJELATNOSTI NA POMORSKOM DOBRU**

**KOJE SE MOGUOBAVLJATI I MIKROLOKACIJE ZA OBAVLJANJE DJELATNOSTI**

|  |  |  |  |
| --- | --- | --- | --- |
| **Djelatnost/sredstvo** | **Cijena/obračunska jedinica** | **Količina** | **Iznos** |
| **1. Mikrolokacija NJIVICE – PLAŽA ISPOD CRKVE**  **ispred objekta N. Jurjevića kbr. 1(k.č.br. 10355/8, k.o. Omišalj-Njivice)** | | | |
| Aquapark | 8.000,00 kn/1.061,78 EUR/kom. | 1 kom. | 8.000,00 kn  1.061,78 EUR |
| **2. Mikrolokacija NJIVICE – PLAŽA ISPOD CRKVE**  **ispred objekta N. Jurjevića kbr. 1(k.č.br. 10355/8, k.o. Omišalj-Njivice)** | | | |
| Iznajmljivanje daski za veslanje | 500,00 kn/66,36 EUR/kom. | 2 kom. | 500,00 kn  66,36 EUR |
| **3. Mikrolokacija NJIVICE – PLAŽA ISPOD CRKVE**  **ispred objekta N. Jurjevića kbr. 4 (k.č.br. 10356, k.o. Omišalj-Njivice)** | | | |
| Ugostiteljstvo - kiosk | 15.000,00 kn/1.990,84 EUR/kom. | 1 kom. | 15.000,00 kn  1.990,84 EUR |
| **4. Mikrolokacija NJIVICE – IZMEĐU PLAŽE ZA PSE I PLAŽE KIJAC**  **(k.č.br. 10355/8, k.o. Omišalj-Njivice)** | | | |
| Aqua park | 8.000,00 kn/1.061,78 EUR/kom. | 1 kom. | 8.000,00 kn  1.061,78 EUR |
| **5. Mikrolokacija NJIVICE – PLAŽA KIJAC**  **(k.č.br. 10355/8, k.o. Omišalj-Njivice)** | | | |
| Iznajmljivanje ležaljki | 40,00 kn/5,31 EUR/kom. | 40 kom. | 1.600,00 kn  212,40 EUR |
| Iznajmljivanje suncobrana | 40,00 kn/5,31 EUR/kom. | 40 kom. | 1.600,00 kn  212,40 EUR |
| Iznajmljivanje pedalina | 500,00 kn/66,36 EUR/kom. | 2 kom. | 1.000,00 kn  132,72 EUR |
| Iznajmljivanje daski za veslanje | 500,00 kn/66,36 EUR/kom. | 2 kom. | 1.000,00 kn  132,72 EUR |
| **6. Mikrolokacija NJIVICE – PLAŽA KIJAC**  **plato iznad kraja šetnice A. Koste (k.č.br.11423, k.o. Omišalj- Njivice)** | | | |
| Ugostiteljska terasa | 600,00 kn/79,63 EUR/m² | 63,60 m² | 38.160,00 kn  5.064,47 EUR |
| **7. Mikrolokacija NJIVICE – ŠETALIŠTE ANTONA KOSTE**  **u blizini terena odbojke na pijesku(k.č.br.10355/8, k.o. Omišalj- Njivice)** | | | |
| Ugostiteljska terasa | 600,00 kn/79,63 EUR/m² | 35,00 m² | 21.000,00 kn  2.787,05 EUR |
| **8. Mikrolokacija OMIŠALJ – PLAŽA JADRAN**  **(k.č.br. 584, k.o. Omišalj-Njivice)** | | | |
| Iznajmljivanje ležaljki | 40,00 kn/5,31 EUR/kom. | 30 kom. | 1.200,00 kn  159,30 EUR |
| Iznajmljivanje pedalina | 500,00 kn/66,36 EUR/kom. | 2 kom. | 1.000,00 kn  132,72 EUR |

|  |  |  |  |
| --- | --- | --- | --- |
| **9. Mikrolokacija OMIŠALJ – PLAŽA JADRAN**  **ispred objekta „Villa Isabella“(k.č.br. 584, k.o. Omišalj - Njivice)** | | | |
| Ugostiteljska terasa | 600,00 kn/53,09 EUR/m² | 6,00 m² | 3.600,00 kn  318,54 EUR |
| **10. Mikrolokacija OMIŠALJ – PLAŽA JADRAN**  **ispred caffe bara „Plaža“ (k.č.br. 584, k.o. Omišalj-Njivice)** | | | |
| Ugostiteljska terasa | 400,00 kn/53,09 EUR/m² | 10,00 m² | 4.000,00 kn  530,90 EUR |
| Ugostiteljstvo/škrinja za sladoled | 4.000,00 kn/530,90 EUR/paušal | 1 kom. | 4.000,00 kn  530,90 EUR |
| **11. Mikrolokacija OMIŠALJ – ISPRED HOTELA „JADRAN“**  **(k.č.br. 584, k.o. Omišalj-Njivice)** | | | |
| Ugostiteljska terasa | 400,00 kn/53,09 EUR/m² | 7,35 m² | 2.940,00 kn  390,21 EUR |
| **12. Mikrolokacija OMIŠALJ – ISPRED KONOBE „PIPO“**  **(k.č.br. 584, k.o. Omišalj-Njivice)** | | | |
| Ugostiteljska terasa | 400,00 kn/53,09 EUR/m² | 101,00 m² | 40.400,00 kn  5.362,09 EUR |
| **13. Mikrolokacija OMIŠALJ – PESJA**  **kod okretišta automobila (k.č.br. 4548, k.o. Omišalj-Njivice)** | | | |
| Ugostiteljska terasa | 400,00 kn/53,09 EUR/m² | 35,00 m² | 14.000,00 kn  1.858,15 EUR |
| **14. Mikrolokacija OMIŠALJ – PLAŽA PESJA**  **(k.č.br. 4553, k.o. Omišalj-Njivice)** | | | |
| Iznajmljivanje ležaljki | 40,00 kn/5,31 EUR/kom. | 15 kom. | 600,00 kn  79,65 EUR |
| **15. Mikrolokacija OMIŠALJ – PLAŽA UČKA**  **betonirana sunčališta lijevo i desno od plaže (k.č.br. 629, k.o. Omišalj-Njivice)** | | | |
| Iznajmljivanje ležaljki | 40,00 kn/5,31 EUR/kom. | 10 kom. | 400,00 kn  53,10 EUR |
| **16. Mikrolokacija OMIŠALJ – PLAŽA VEČJA**  **(k.č.br. 139, k.o. Omišalj-Njivice)** | | | |
| Iznajmljivanje ležaljki | 40,00 kn/5,31 EUR/kom. | 20 kom. | 800,00 kn  106,20 EUR |
| **17. Mikrolokacija OMIŠALJ – PLAŽA VEČJA**  **(k.č.br. 139, k.o. Omišalj-Njivice), uz ugostiteljski objekt „Puppy“** | | | |
| Ugostiteljska terasa | 400,00 kn/53,09 EUR/m² | 2,00 m² | 800,00 kn  106,18 EUR |
| Ugostiteljstvo/škrinja za sladoled | 4.000,00 kn/530,90 EUR/paušal | 1 kom. | 4.000,00 kn  530,90 EUR |
| **18. Mikrolokacija OMIŠALJ – ISPRED PANSIONA „DELFIN“**  **(k.č.br. 139, k.o. Omišalj-Njivice)** | | | |
| Iznajmljivanje ležaljki | 40,00 kn/5,31 EUR/kom. | 20 kom. | 800,00 kn  106,20 EUR |
| Iznajmljivanje suncobrana | 40,00 kn/5,31 EUR/kom. | 20 kom. | 800,00 kn  106,20 EUR |
| **U K U P N O 175.000,00 kn**  **23.160,12 EUR** | | | |

Članak 5.

Ležaljke, suncobrani i slična sredstva koja iznajmljuju korisnici koncesijskih odobrenja, za vrijeme dok se ne koriste, ne smiju se držati na plaži, već moraju biti uredno odložena na za to predviđeno mjesto.

Objekti i predmeti postavljeni na pomorskom dobru u svrhu obavljanja djelatnosti temeljem koncesijskog odobrenja, moraju biti sukladni odredbama Odluke o komunalnom redu („Službene novine Primorsko-goranske županije“ broj 12/22) te se svojim izgledom moraju uklapati u okolinu.

Članak 6.

Troškove potrošnje struje i vode, te druge komunalne troškove snosi korisnik koncesijskog odobrenja. Troškovi postupka izdavanja koncesijskog odobrenja utvrđuju se u iznosu od 250,00 kn/33,18 EUR po zahtjevu, a preduvjet izdavanja je plaćanje naknade i troškova postupka, jednokratno, unaprijed.

Članak 7.

Korisnici koncesijskih odobrenja dužni su se pridržavati propisa o sigurnosti plovidbe, zaštite okoliša i reda na pomorskom dobru te uvažavati značaj pomorskog dobra kao općeg dobra od interesa za Republiku Hrvatsku.

Članak 8.

Ovaj Plan dostaviti će se nadležnom tijelu samouprave u Primorsko-goranskoj županiji radi davanja Potvrde o usklađenosti s Godišnjim planom upravljanja pomorskim dobrom Primorsko-goranske županije za 2023. godinu (u daljnjem tekstu: Potvrda).

Nakon ishođenja Potvrde, Plan i Potvrda biti će objavljeni na mrežnim stranicama i oglasnim pločama Općine Omišalj te u „Službenim novinama Primorsko-goranske županije“.

Plan će stupiti na snagu osmog dana od dana objave u  „Službenim novinama Primorsko-goranske županije“.

KLASA: 342-01/22-01/3

UR.BROJ: 2170-30-22-01-2

Omišalj, 30.11.2022. godine

**Općinska načelnica**

**mr.sc. Mirela Ahmetović, v.r.**